Metrobeampte vas oor twee se moord - Maroela Media
'n Metropolisiebeampte van Johannesburg is Maandag in hegtenis geneem nadat hy glo sy meisie en haar mansvriend doodgeskiet het.
"Die 30-jarige man het glo sy dienspistool gebruik om die vrou uit haar vriend se motor te ontvoer," het senior superintendent Wayne Minnaar, woordvoerder van die metropolisie, gesê. Die vrou se ma en die mansvriend het glo na die metrobeampte se huis in Bramfischerville, Soweto, gegaan waar 'n stryery uitgebreek en die twee persone doodgeskiet is. 'n Vyfjarige seun, wat oorkant die straat bly, is in die been geskiet.
Die beampte is vroeg Maandagoggend in hegtenis geneem en van sy uniform, embleme en dienspistool ontneem. Hy sal na verwagting Woensdag in die Protea landdroshof verskyn op aanklag van moord en poging tot moord.